മരംമുറി ഉത്തരവ് സെക്രട്ടറിതലയോഗ തീരുമാനം: വനംവകുപ്പ് മേധാവി തിരുവനന്തപുരം: മരംമുറി ഉത്തരവ് വനം, ജലം വകുപ്പു സെക്രട്ടറിമാരും പങ്കെടുത്ത യോഗത്തിലെ തീരുമാനപ്രകാരമെന്ന് വനംവകുപ്പ് മേധാവി ബെന്നിച്ചന് തോമസിന്റെ വിശദീകരണം. ജലവിഭവവകുപ്പ് അഡീഷണല് ചീഫ് സെക്രട്ടറിയാണു യോഗം വിളിച്ചത്. സുപ്രീംകോടതി നിര്ദേശങ്ങള് ചര്ച്ച ചെയ്തതിന്റെ അടിസ്ഥാനത്തിലായിരുന്നു നടപടിയെന്നും റിപ്പോര്ട്ടിലുണ്ട്. ജലവിഭവ വകുപ്പ് സെക്രട്ടറി, വനം സെക്രട്ടറി, പ്രിന്സിപ്പല് ചീഫ് ഫോറസ്റ്റ് കണ്സര്വേറ്റര് എന്നീ ഉദ്യോഗസ്ഥര് മാത്രമാണ് യോഗത്തില് പങ്കെടുത്തത്. ബേബി ഡാം ബലപ്പെടുത്തണമെന്നും അതിനായി മരംമുറിക്കണമെന്നുമുള്ള തമിഴ്നാടിന്റെ ആവശ്യത്തോടു പ്രതികരിക്കാന് സുപ്രീംകോടതി നിര്ദേശിച്ചിരുന്നു. ഈ നിര്ദേശം പരിഗണിച്ച യോഗം മരംമുറിക്കാന് അനുമതി നല്കി ഉത്തരവിറക്കാന് തന്നെ ചുമതലപ്പെടുത്തിയെന്നും അതു നടപ്പാക്കുക മാത്രമാണു ചെയ്തതെന്നുമാണ് ബെന്നിച്ചന് തോമസ് നല്കിയ വിശദീകരണമെന്നാണു സൂചന.